**CONŢINUTUL DOSARULUI DE CONCURS**

Documente depuse de candidat:

1. cererea de înscriere la concurs, semnată de candidat, care include: declaraţia pe propria răspundere privind veridicitatea informaţiilor prezentate în dosar, declaraţia pe propria răspundere a candidatului în care indică situaţiile de incompatibilitate prevăzute de Legea nr. 1/2011, cu modificările şi completările ulterioare, în care s-ar afla în cazul câştigării concursului sau lipsa acestor situaţii de incompatibilitate și **rezoluția comisiei privind informațiile din fișa de verificare a îndeplinirii standardelor (cu semnăturile membrilor),**

2. o propunere de dezvoltare a carierei universitare a candidatului atât din punct de vedere didactic, în cazul posturilor didactice, cât şi din punctul de vedere al activităţilor de cercetare ştiinţifică; propunerea se redactează de către candidat, cuprinde maximum 10 pagini şi este unul dintre principalele criterii de departajare a candidaţilor,

3. curriculum vitae al candidatului în format tipărit şi în format electronic. Curriculum vitae Europass al candidatului trebuie să includă:

- informaţii despre studiile efectuate şi diplomele obţinute;

- informaţii despre experienţa profesională şi locurile de muncă relevante;

- informații privind rezultatele obținute din activitatea de cercetare-dezvoltare-inovare CDI, precum și a elementelor de recunoaștere a contribuțiilor științifice ale candidatului (număr citări, premii, diplome, etc.);

- informaţii despre premii sau alte elemente de recunoaştere a contribuţiilor ştiinţifice ale candidatului,

4. lista de lucrări ale candidatului în format tipărit şi în format electronic. Lista completă de lucrări ale candidatului va fi structurată astfel:

- lista celor maximum 10 lucrări considerate de candidat a fi cele mai relevante pentru realizările profesionale proprii, care sunt incluse în format electronic în dosar şi care se pot regăsi şi în celelalte categorii de lucrări prevăzute de prezentul articol;

- teza sau tezele de doctorat;

- cărți/capitole publicate la edituri naționale recunoscute și/sau internaționale;

- articole/proceedings în extenso indexate/cotate în Web of Science (Clarivate Analytics)

- articole/proceedings în extenso indexate în alte baze de date internațioanle;

- brevete de invenție sau alte titluri de proprietate intelectuală/industrială (mărci, desene, modele etc.);

- alte lucrări/rezultate relevante şi/sau contribuţii ştiinţifice din domeniul creaţiei artistice, performanței sportive

5. fişa de verificare a îndeplinirii standardelor universităţii de prezentare la concurs, al cărei format standard este prevăzut de metodologia proprie. Fişa de verificare este completată şi semnată de către candidat,

6. documente referitoare la deţinerea diplomei de doctor: copia legalizată a diplomei de doctor şi, în cazul în care diploma de doctor originală nu este recunoscută în România, atestatul de recunoaştere sau echivalare a acesteia,

7. rezumatul, în limba română şi într-o limbă de circulaţie internaţională, a tezei de doctorat, pe maximum o pagină pentru fiecare limbă,

8. copii legalizate ale altor diplome care atestă studiile candidatului,

9. copia cărţii de identitate sau, în cazul în care candidatul nu are o carte de identitate, a paşaportului sau a unui alt document de identitate întocmit într-un scop echivalent cărţii de identitate ori paşaportului,

10. în cazul în care candidatul şi-a schimbat numele, copii de pe documente care atestă schimbarea numelui – certificat de căsătorie sau dovada schimbării numelui,

11. maximum 10 publicaţii, brevete sau alte lucrări ale candidatului, în format electronic, selecţionate de acesta şi considerate a fi cele mai relevante pentru realizările profesionale proprii,

12. declaraţia pe propria răspundere a candidatului în care indică situaţiile de incompatibilitate prevăzute de Legea nr. 1/2011, cu modificările şi completările ulterioare, în care s-ar afla în cazul câştigării concursului sau lipsa acestor situaţii de incompatibilitate,

13. asumarea răspunderii,

14. Candidaţii la posturile de conferenţiar universitar sau cercetător ştiinţific gradul II trebuie să includă în dosarul de concurs cel puţin 3 nume şi adrese de contact ale unor personalităţi din domeniul respectiv, din ţară sau din străinătate, exterioare instituţiei de învăţământ superior al cărei post este scos la concurs, care au acceptat să elaboreze scrisori de recomandare privitoare la calităţile profesionale ale candidatului. Candidaţii la posturile de profesor universitar sau cercetător ştiinţific gradul I trebuie să includă în dosarul de concurs cel puţin 3 nume şi adrese de contact ale unor personalităţi din domeniul respectiv din străinătate, care au acceptat să elaboreze scrisori de recomandare privitoare la calităţile profesionale ale candidatului. În cazul domeniilor ştiinţifice cu specific românesc, scrisorile de recomandare pentru candidaţii la posturile de profesor universitar sau cercetător ştiinţific gradul I pot proveni şi din partea unor personalităţi din domeniul respectiv din România, exterioare instituţiei de învăţământ superior al cărei post este scos la concurs.

15. atestatul de abilitare, doar pentru postul de profesor universitar,

16. modulul psihopedagogic, doar pentru postul de asistent universitar,

17. adeverinţa medicală,

18. certificat de cazier judiciar,

19. Fişa de aptitudine eliberată de Medicina Muncii, care să ateste că este “apt” pentru activităţi didactice,

20. atestat limbă străină,

21. chitanţă taxă înscriere concurs.

Documente depuse după înscriere, aşezate în dosar în faţa documentelor depuse de candidat:

22. Decizia de numire a comisiei de concurs,

23. Declaraţia preşedintelui şi a membrilor comisiei de concurs privind conflictul de interese şi incompatibilitate*,*

24. Referatele de apreciere ale membrilor comisiei de concurs,

25. Raportul privind concursul din partea preşedintelui comisiei (cu semnăturile tuturor membrilor comisiei),

26. Extras din Procesul verbal al şedinţei Consiliului Facultăţii în care s-a aprobat rezultatul concursului pe baza raportului Comisiei de concurs, însoţit de Lista membrilor Consiliului Facultăţii cu semnăturile celor prezenţi

27. Extras din Procesul verbal al şedinţei Senatului universitar în care s-a validat hotărârea Consiliului Facultăţii, însoţit de Lista membrilor Senatului universitar cu semnăturile celor prezenţi,

28. Referat de prezentare din partea conducerii instituţiei prin care se propune conferirea titlului didactic, având în vedere aprobarea concursului de către Consiliul Facultăţii şi validarea în Senatul universitar.

Notă:

**Dosarul de concurs va fi prezentat în biblioraft negru, fiecare filă fiind prinsă individual.**

Fiecare document va fi numerotat de candidat, conform opisului privind CONŢINUTUL DOSARULUI DE CONCURS, cu numere de la 1 la 21, după modelul “DOCUMENTUL NR. \_\_\_” în colţul din dreapta sus.

Dosarul de concurs constituit de candidat şi avizat de Oficiul juridic se depune la Registratura UVT, Aleea Sinaia, nr. 13, Târgovişte.

Dosarul de concurs trebuie să conţină şi un CD care să includă elementele prevăzute la punctele 3, 4 şi 11.

Pt. informaţii suplimentare se vor consulta metodologiile de concurs şi telefonic, la Biroul Resurse Umane şi prorectorul cu atribuţii în domeniul învăţământului şi asigurării calităţii - 0245/206101.